Osterland-gimnazio

Osterland-gimnazio (germane: Osterlandgymnasium) estas ŝtata lernejo en Gera (Germanujo, Dehmelstraße 19) kun specialiĝo je natursciencoj. Lernejestro estas Olaf Küchler responsante pri pli ĉ. 410 lernantoj kaj 40 instruistoj. La nomo aludas la historian teritorion Osterland. Kvankam ĝi situas en la urbo Gera, ĝin posedas la distrikto Greiz. Ĝi estiĝis en 1994 el klerigejo de la Ruĝa Armeo; instruado ekis en aŭgusto 1994. En printempo 1996 estis inaŭguritaj la gimnastikejo kaj sportaj terenoj. En aŭgusto 2005 ekfunkciis la aŭlo en moderna alkontruitaĵo. Kelkaj lernigistoj deĵoris antaŭe je Ronneburg. Pluraj nedevigaj laborrondoj havas ankaŭ muzikan fokuson: ĥoro, bando kaj orkestro. Fama estas ankaŭ la teatraj agadoj de la trupo Anonyme Exzentriker kun ne tute 20 enscenigoj, i.a. de satiro pri la historio de GDR. Lernantoj mem zorgas pri la lernejaj hejmpaĝo kaj gazeto. Plusaj nedevontigaj matematikaj kursoj frekventeblas kiel ankaŭ sportaj ofertoj (i.a. volejbalo, hokeo, aerobiko kaj badmintono). La lernantoj ankaŭ tenadas la kafejon Spiegelei kio ebligas konatiĝo kun firmaa agado. Partneraj lernejoj troviĝas en Petrozavodsk (Rusujo) kaj Sauda (Norvegujo). Eksteraj ligiloj hejmpaĝo oficiala prezento - ĉe: ThILLM Notoj